KLJUČNI POJMOVI: etiketiranje, nasilje,  cyberbullying, tolerancija, različitost
UČENICI ĆE MOĆI:
• ukazati na problem etiketiranja
• podržati različitost te uvidjeti sličnost među djecom i mladima
• osmisliti vlastite prijedloge za podizanje svijesti o raznim oblicima nasilja među učenicima.
POTREBNI MATERIJALI: ploča, kreda, papirići tipa post it u 5 boja, papiri A3, radni list za učenike
TIJEK AKTIVNOSTI:
Pripremite post it papiriće u 5 različitih boja tako da broj papirića bude jednak broju učenika u razredu. Na papiriće iste boje napišite naziv jedne od najčešće etiketiranih skupina u školi (npr. šminkeri, štreberi, pankeri, EMO djeca, sportaši, učenici s poremećajem u prehrani i sl.) te preklopite papiriće tako da se ne vidi napisani sadržaj. Neka svaki učenikizvuče papirić i neka se na temelju iste boje formiraju grupe. Napomenite da još ne otvaraju papiriće. Zadajte učenicima da prije otvaranja papirića unutar grupe osmisle svoju definiciju nasilja – kako oni tumače taj pojam. Zatim neka razmisle koja boja po njihovu mišljenju najbolje simbolizira ono što za njih predstavlja nasilje (npr. plava zbog modrica, crna zbog tuge i sl.) te neka objasne svoj izbor. Dajte im 5 minuta za dogovor, a zatim će predstavnik svake grupe izložiti zajedničke zaključke.
Sada neka učenici pogledaju što piše na papirićima koje su izvukli. Objasnite im da su oni sada predstavnici te etiketirane skupine i trebaju razmišljati iz njihove perspektive (kao da su oni doista član te skupine). Podijelite svakoj grupi po jedan papir na koji će članovi grupe u obliku stripa nacrtati jednu negativnu situaciju potaknutu predrasudama s kojom se oni, tj. etiketirana skupina koju predstavljaju, vrlo često susreću. Za ovu aktivnost učenicima dajte 10 minuta.
Pozovite predstavnike grupa da izlože svoje radove te objasne što njihovi radovi predstavljaju. Potaknite ih da govore u prvom licu. Nakon što skupine završe s izlaganjima, na ploču napišite sličnosti te postavite pitanje o tome što je zajedničko svim izlaganjima. Željeni odgovori su: negativne emocije, predrasude, stres, nemoć, nasilje, netolerancija.
POKRENITE RASPRAVU PITANJIMA:
• Koji sve oblici nasilja među vršnjacima postoje?
• Zašto izdvojene etiketirane skupine često nailaze na neprihvaćanje?
• Susrećete li se često s nasilnim ponašanjem prema sebi/drugima? Kako reagirate u tim situacijama?
• Jeste li upoznati s pojmom „cyberbullying”?
• Jeste li vi možda nasilni prema nekome, a da niste do sada bili ni svjesni?
RADNI LIST
Razmislite:
1. Jesam li ikada donosio zaključke o drugoj osobi na temelju tuđih mišljenja?    DA NE
2. Jesam li se ikada priklonio ismijavanju neke osobe samo zato jer su je svi drugi ismijavali?
DA NE
3. Jesam li ikada bio pored neke osobe koja je bila izložena fizičkom/psihičkom nasilju, a da sam ignorirao činjenicu da bi joj trebal ižavanju i vrijeđanju ili se priklonio drugima koji su to radili?
DA NE
5. Jesam li ikad ikoga izložio psihičkomu nasilju?   
Ako ste na bilo koje od prethodnih pitanja odgovorili potvrdno, vaš odgovor na posljednje pitanje je DA.
Obojimo

